text:
E gana pa conoce e ‘hende’ Betico Croes miho tabata e base pa e articulo aki. Conociendo nos historia, nos por determina nos futuro.
Na lugar di core henter dia rond riba Dia di Betico, mainta mi a sinta wak e reportagenan di Betico Croes na television. Den e anjanan crucial pa Betico logra Status Aparte pa Aruba, mi tabata studiando y despues bibando na Hulanda pa 12 anja. E vakantienan di tur anja na Aruba no tabata suficiente pa por a sinti e proceso den carni y weso, alma y curason. Pa e motibo aki ami ta sinja conoce Betico miho cada biaha cu mi mira atrobe mas di dje. Mi a wak un reportaje unda Betico tabata papia di su miedo pa Aruba perde su cultura, su norma y balornan si nos no haja Status Aparte. Den un discurso na 1975 Betico a bisa: ‘Nos kier e felicidad di nos criaturanan, nos kier salba Aruba, nos cultura, nos dignidad. Nos no kier pa niun otro pais bin caba cu nos cultura y cu nos dignidad. Aunke nos ta un pueblo chikito, nos ta stima nos isla.’
Mi a bin biba na Aruba bek na comienso di anjanan 80 y aki mi relacion como adulto cu Aruba a bira mas estrecho. Pero semper mi a keda cu un ‘pida desconoci’ (blind spot) den mi experencia di e proceso di comienso te final cu a logra e Status Aparte di Aruba.
Madures di bida ta juda mi mira bida y hende na un forma diferente. Ora mi a scucha e palabranan di Betico cu mi a quote eyriba, mi a bira poco tristo pasobra e ta pone mi realisa con hopi Betico (podise) subconcientemente por a wak den futuro ora e la bisa e palabranan aki. E ta pone mi corda un expreshon cu mi a jega di scirbi den pasado. ‘Cu Status Aparte Aruba a bira un pais, pero nos no a logra bira un nashon’. Ta pone mi corda e mucha chikito cu ta pone e coy hunga un banda, despues cu e la haj’e. Ta un realidad hopi conoci den psycho analisis. Y ta interesante pa refleha di con niun hende berdaderamente por a sigi carga e causa di Betico cu e mesun dedicacion y fervor, maske con bon intencion nan tabata tin, algo di cua mi no ta duda. Pero ta exigi un vision y dedicacion hopi grandi pa por carga union di henter un pueblo. Esaki ta trese mi atrobe na e palabranan di Betico Croes na Ser’i Noka, na e homenahe cu e la haja un poco tempo prome cu e la haja accidente. Aki Betico a expresa di ta un tata particular: ‘Mi no ta un tata pa un famia chikito, pero un tata pa henter un pueblo’. E emocion cu a acompanja e palabranan aki di Betico a planta un simia den mi pa conoce e ‘hende’ Betico miho. Y awe, despues di hopi anja e articulo a nace a base di e deseo ey.
Podise ainda no ta laat pa nos realisa e sonjo di Betico, si Aruba henter uni pa scapa e cosnan autentico cu ta di nos. Nos bon custumbernan, nos amabilidad di curason, juda otro, paga lomba, amor patria. Traspasa loke ta di nos pa nos yiu y nietonan. No djis acepta tur loke ta bin di afo y hasi’e di nos. Stima loke nos por como pais chikito mas. Stima nos talento y cualidadnan como yiu di tera. Nos sa hopi, nos por hopi, podise nos no ta perfecto, pero nos por sostene otro mas y asina cada dia bira miho como ser humano y como pais. Nos por respeta otro mas y pidi respeta di otro pa loke nos ta bal. Danki Betico, esey pa mi ta e les di ‘Dia di Betico’ 2013. Y pa bo?
Laga nos topa otro den situacionnan agradable, jena cu pas y bunita recuerdo.
Let’s not meet by accident!
Poniendo mi sentimento y experencia riba papel y public’e, mi a haja hopi reaccion di hende cu a pasa den mesun experencia amargo. Pero mirando cu Aruba ta un pais unda tur hende conoce otro, no ta tur hende ta durf di sali pafo cu nan experencia.
No ta eerlijk cu hende mester pasa den dolor y no tin respet ni espacio pa ventil’e…
Un hoben a scirbi mi ‘Pa media na Aruba cambia, esun cu ta usa e media mester cambia. Tanten cu hende ta apoja sensacionalismo, nos lo haja mas hende cu otro nomber cu ta pasa den mesun cos…of mas pio.
Laga nos topa otro den situacionnan agradable, jena cu pas y bunita recuerdo.
Let’s not meet by accident!
Bida ta balioso! Y cada ser humano tin un balor inmenso!
Un mama turista ta ser sospecha di a hoga su 2 yiunan den e badkuip di un hotel luhoso na Corsow. Hororoso… Con un mama por jega asina leu? Kico nos por hasi pa evita crimennan asina?
Un mama turista ta ser sospecha di a hoga su 2 yiunan den e badkuip di un hotel luhoso na Corsow. Hororoso… Con un mama por jega asina leu? Algun luna pasa na Belgica un mama a entrega keho cu su 2 yiunan a disparse. Despues di investigacion profundo a resulta cu e mama mes a mata nan, kap nan na mochi y pone e mochinan den su freezer hunto cu e resto di carni. Con un mama por hasi algo asina???
Dedica na tur e yiunan di Aruba…
Pakico nos ta warda te ora un otro hasi loke nos kier a hasi hopi tempo pasa, pa SA cu e ta OK? Cu e ta traha? Ken su permiso mi tin mester?
Kere mi, sinja di mi… Si bo ta kere cu algo ta zona bon, hasi’e si bo ta kere aden. Podise e no ta funciona, pero sikiera bo a purba.
Dedica na tur e yiunan di Aruba…
Pa hopi anja, hopi di nos ta wardando riba permiso. Ami tambe….
Mi a warda riba confirmacion y ok di tal hende of tal instancia pa bisa mi si mi idea ta ok pa mi por sigi. Mi a warda hopi anja en vano, sin cu e permiso a jega.
Y na cierto momento den mi bida, circumstancianan a pone mi realisa esaki asina cla.
Mi a warda asina hopi anja riba permiso, pero di ken eigenlijk?
Y di berdad, ken por conoce mi idea, sonjo of ilushonnan miho cu mi mes, cu nan por bisa mi cu mi ta suficiente sabi of bale la pena pa mi bay p’e?
Den realidad di bida, tanten mi no ta hasi danjo na otro hende y na creacion, mi ta liber pa hasi loke mi ta desea… mi a cuminsa realisa poco poco. Mi ta OK… Continue reading “Bo ta wardando riba permiso?”
Abuso sexual ta hopi den discushon e dianan aki. Ta enfoca hopi riba castigo cu un pedofiel merece, di otro banda ta keda e punto cu ami kier enfoca cu nos comunidad merece di hopi mas informacion y educacion riba temanan di bida. Tur cos cu un comunidad ta resisti lo cambia, si comunidad duna contenido y forsa na su norma y balornan.
E miho forma pa sinja un otro ta cu amor, una bes e curason compronde, e mente ta habri…- Link of Love
Abuso sexual ta hopi den discushon e dianan aki. Ta enfoca hopi riba castigo cu un pedofiel merece, di otro banda ta keda e punto cu ami kier enfoca cu nos comunidad merece di hopi mas informacion y educacion riba temanan di bida. Tur cos cu un comunidad ta resisti lo cambia, si comunidad duna contenido y forsa na su norma y balornan. Y tambe actua segun esakinan. Continue reading “Stop abuso sexual ta cuminsa cu educacion y informacion”
Pornografia infantil lo stop ora anos como ser humano adulto para keto, para keto di berdad cu nos curason y pensa ‘KICO TA E DERECHO DI BIDA Y FUTURO DI UN CRIATURA?’. Derecho di mucha ta cuminsa ora ta mira di berdad kico ta na bienestar general.
Pornografia infantil lo stop ora anos como ser humano adulto para keto, para keto di berdad cu nos curason y pensa ‘Kiko ta e derecho di bida y futuro di un criatura?‘. Derecho di mucha ta cuminsa ora ta mira di berdad kico ta na bienestar general. Den caso di mucha, mas ainda, pasobra e mucha mester di e hendenan adulto pa proteg’e ora e mes no por hasi esaki pa su mes. Continue reading “Stop pornografia infantil ta responsabilidad di cada un di nos…”
Kico muchanan ta sinti falta di dje den nan educacion y bida na cas, na scol, den nan iglesia of den nan bario? Amor, disciplina, norma, balor, instruccion, etica?
Nos famia ta e cuna pa sinja etica, segun un presentador na radio…
Si, berdad, e tin rason, etica, amor, disciplina… formacion…informacion…
‘Un ser inteligente ta e principio di tur cos’ – Jean Jacques Rousseau
Mi tabata scuchando un programa riba famia y etica. Hopi interesante pa scucha cu como nacion nos tin cu tuma ensenjansanan riba etica y moral na serio. E presentador ta puntra: ‘E problemanan social y personal por tin di hasi cu ja nos no ta paga asina hopi atencion mas na balornan manera respet, integridad, responsabilidad? Kico ta bon y kico ta malo? Nos ta duna contenido na e palabranan aki ora nos ta splica nos yiunan na palabra chikito kico nan ta nifica. Tambe ta bon pa duna nan ehempel di bida diario, p.e. pa no mishi cu cosnan cu no ta di bo, maske con chiquito e por ta manera un pen di propaganda (no horta). Ta importante pa sinja nos yiunan kico ta nos bon custumbernan, p.e. cuminda hende ora bo topa nan riba caminda (bisa ‘bon dia, senjora’ of ‘meneer’).’ Continue reading “Nos famia ta e cuna pa sinja etica…”


c: text/html

text:
Minister Dr. Alex Schwengle a topa cu directiva di LIFIDA
ORANJESTAD, Aruba – 3 di april 2017: Recientemente LIFIDA tabata di bishita cerca Minister di Salud Publico, Cuido di nos Grandinan y Deporte, Dr. Alex Schwengle. Meta di e bishita aki tabata pa scucha e deseonan di LIFIDA, informa LIFIDA riba e desaroyonan den deporte, hunto yega riba un liña pa e restructuracion di maneho y e rol importante cu LIFIDA ta hunga den e desaroyo di e hobennan. E reunion a tuma luga den un ambiente ameno y cu respet mutuo. Na final di e encuentro, LIFIDA a otorga Minister Alex Schwengle un recuerdo di aprecio di e torneo cu a tuma luga dia 18 di Maart caminda 6 pais a participa, esta St. Maarten, Venezuela, Colombia, Boneiro, Corsou y Aruba, unda Aruba a titula campeon!

robotstxt: allowed

filter: keep


text:
WILLEMSTAD – Situacion ta hopi confuse, pasobra practicamente no tin informacion ta sali for di InselAir cu te ainda t’e compania cu ta responsabel pa comunicacion entre Corsou cu resto di Caribe y cierto destinonan ne continente Sur Americano.
Ayera Gobierno a tene conferencia di prensa cu a laga hendenan mas confuso ainda y tur loke nan por recordá ta cu Minister di Transporte a bisa cu mientras e avionnan no ta save, su departamento no ta laga nan bula.
Cu avion save ta referi ne avionnan MD80 pasobra e Fokkernan 50 y 70 sí ta bulando.
Pa mantené e comunicacion cu Miami, InselAir a contratá e compania Dominican Wings cu tin bon reputacion y principalmente tin sede na un pais cu ta categoria I, mientras cu pasaheronan pa Guyana a haci areglo cu Fly Always.
For di InselAir mes no a sali ningun comunicado y manera cu publico en general tampoco tin informacion concreto.
Pa completá obra, e compania di aviacion Arubano, Aruba Airlines tin su problemanan financiero danki n’e mal pago di Venezuela cu debe nan masha mion dolar, siendo cu e debe ta mas cu 100 mion dolar.
Ta tur compania cu ta bula pa Venezuela tin problema pa haña nan placa cu excepcion di companianan Venezolano.


text:
ORANJESTAD (AAN): E meta ta pa recauda un suma di placa mas grandi cu esun di aña pasa. E alumnonan di Ciclo Basico a gana un premio en efectivo di AFl. 500,- pa motibo di e exitoso bendemento di carchi di Pasco pa ATHA.
E aña aki atrobe e alumnonan ta trata convence mayor, famia, docente, otro alumno y amigonan, pa cumpra carchi di Pasco, tas pa haci compras of otro producto di ATHA.
E alumnonan sa cu e ta pa un bon causa for di e lesnan na school. Tur e klasnan di Ciclo Basico a haya informacion for di Señor Ricky Hoek, tocante e actividadnan y metanan di e Asociacion.
P’esey e alumnonan sa cu e suma cu colecta di e benta di e carchinan ta bay pa diferente instancia na Aruba, cu ta dedica nan mes na trabao voluntario pa hoben. Tambe ATHA ta traha estrechamente cu Stichting Postzegels Nederland, Oranjefonds, Jantje Beton, Stichting Doen y Taskforce Antilliaanse Jongeren.
Aña pasa, e accion di ATHA tabata un exito grandi na Colegio Arubano. E alumnonan cu a bende mas carchi a bay di bishita cerca gobernador.


text:
“Criminalidad ta preocupa nos tur cu ta stima e isla aki. Pero cu hendenan sin escrupulo ta bay sinta plania p’asina orkestra atraconan ta e ultimo cos cu nos por pensa cu hendenan cu ta hambra pa poder por bay asina leu pa haci”, segun Parlamentario Velasquez.
“Noticia di fin di siman unda a gara primo di e lider di MEP bou sospecho di ta comete atraconan ta hopi lamentabel, pero cu e mesun MEP aki lo por ta tras di tur e cosnan aki ta pone hende pensa con peligroso y desespera e hendenan aki pa yega na poder cu ta pone nan haci kico cu ta cu dolor di hende pa yega na poder. Cu e preocupacion di criminalidad no mester haci politikeria. Corda pa pensa den cabes pa bay orkestra atraconan p’asina score politicamente”, e Parlamentario ta splica.
“Con algun di e atraconan cu a sosode ta asina increibel cu a pone mi persona cu ta un Polis hopi experiencia pensa cu esaki ta plania y orkestra dor di hendenan yega na MEP y/of “inside job” di trahadornan mes.
Tin un dicho ta bisa “Dios ta bisti pajama, pero e no ta drumi” y aki MEP su number ta hunga. MEP a tilda delaster un hende di ta criminal, pero a lubida cu e criminalnan di mas grandi ta den nan seno mes. ” Het kan verkeren!”, Parlamentario Velasquez ta conclui.


text:
Manera tur hende sa tur aña Aruba Doet ta organisa dia cu boluntarionan ta pone nan mes disponibel pa yuda un of otro proyecto den nos comunidad. Henter Aruba ta pone e diasabra aki disponibel pa yuda nos comunidad.
Diasabra mainta, fraccion di AVP a yega na EPB San Nicolaas pa duna un man cu Aruba Doet. Hopi otro boluntario di otro instancianan tambe a duna un man cu verf na e scol EPB San Nicolaas ya cu e scol ta grandi y tin mester di hopi man pa yuda verf.
E cura di e scol, cu tabatin 20 aña sin haya man di verf, a haya un “facelift” completo y a keda masha bunita. Docentenan di e scol cu tambe a yuda verf a keda masha contento cu e boluntarionan a duna un man cu nan sbol.
Adhunto por aprecia potretnan di e boluntarionan cu a yuda cu verfmento di EPB San Nicolaas.


text:
E resultadonan di Campeonato B 2015 ta cla pa download. Pabien na tur landador cu a logra un medailla y of a logra drecha nan tempo personal. Danki na tur mayor/voluntario cu a pone su mes disponibel pa para como…
Psych Sheet Campeonato B 2015 Session Report Campeonato B 2015 Athlete Count Campeonato B 2015
ATENCION !!! E age group swimmers cu ta train riba dialuna cu diaranson cu Carolina no tin training awe tardi ya cu e pool chiquito ta out of order ainda.
Uitnodiging Campeonato B 2015
Pabien na Flory, Gwennandy, Elisabeth, Rebecca y Lucien cu a representa Aruba na e di XXX Carifta Swimming Championships teni na Barbados dianan 4-8 april 2015. Nos ta hopi orguyoso di boso. Esnan cu a logra medailla tabata. Gwennandy, 11-12…
E training pa e proximo dianan ta sigui normal na e mesun orario y lugar, pero. Riba e dianan aki NO TIN TRAINING: Diahuebs 2 april 2015 Diabierna 3 april 2015 Diasabra 4 april 2015 Dialuna 6 april 2015.


text:
Bucuti Yacht Club Aruba ta recordando pueblo di Aruba pa cu e celebracion di dia 18 di maart 2017 cu un tremendo festival di cuminda crioyo. Esaki ta cuminsa 12’or di merdia cu benta di cos dushi, pa 3’or musica tipico den man di Briza Tropical y weganan di domino pa e amantenan di pesca.
Tambe lo tin un torneo cu lo hiba e nomber di 1-Day Billfish Tournament y alaves lo ta un training pa cu e torneo di Corsou cu lo tuma lugar e siman siguiente.
Reunion di capitan y inscripcion ta tuma lugar dia 17 di maart 2017 pa 8’or di anochi. Asina ta pasa Bucuti bin celebra cu nos Himno y Bandera.


text:
ORANJESTAD – Diabierna, 3 di november ultimo Camara di Comercio y Industria di Aruba (KvK) den presencia di e alumnonan pintor di Stichting Mira y nan familiares a tene apertura di su exposicion di arte. Esaki ta di 5 biaha cu KvK ta pone un exposicion cu lo bay keda exponi pa un aña den e edificio di KvK. E exposicion aki ta tiki diferente cu esnan anterior, mirando cu e biaha aki no ta un solo artista pero varios a bin expone nan obranan y asina crea un bunita exposicion caminda por wak diferente tecnica di uso di pintura y creatividad.
E artistanan ta alumnonan pintor di Stichting Mira, cu ta consisti di hobennan cu hopi talento y cu a cuminsa pinta na un edad hopi jong. Acompaña di nan mayornan y demas amigonan, nan por a cana rond den KvK y admira e diferente obranan. Ta admirabel cuanto hoben a haya e bunita oportunidad aki di participa na un exposicion cu sigur ta demostra cu tin hopi talento aki na Aruba. Esnan cu a participa ta Sophia Bemer, Gabriella Bemer, Tanique Chan, Dayenne Croes, Christopher Croes, Kevin Croes, Samantha Croes, Armaan Daryanani, Aryan Daryanani, Luanne Dinh, Amilia Gei, Maxime Ingwersen, Isabella Ingwersen, Maria Paula Koolman, Daniela Lacle, Stacey Martijn, Maxime La Reine, Shayna Tromp, Andrea Sanchez, Valentina Sanchez, Sophie Saade, Kelsey Westerburger y Amanda Wijsheijer.
Den un ambiente hopi ameno, bon acompaña cu aperitivos y bebida, tur esnan presente a disfruta di obranan y asina intercambia idea pa loke ta e creatividad di tur e hobennan. E alumnonan pintor tabata hopi entusiasma pa splica mas di nan obranan y e tecnica cu nan ta aplica.
Stichting Mira, bou guia di sra. Jean Vieira ta brinda e oportunidad pa grandi y chikito por expresa nan mes por medio di pintura. Sra. Vieira ta un docente di arte di profesion ya pa hopi aña y tin hopi experiencia den e area di arte creativo y terapeutico pa tur edad.
Stichting Mira ta situa na Caya Danza 36. Por tuma contacto via 587-0066 of 593-1411. Tambe por manda email na info@stichtingmira.org of por bishita su website www.stichtingmira.org. Mayoria di e obranan lo no ta benta pero tin e opcion si pa haci un donacion na e fundacion. Si bo persona ta desea na contribui na arte y educacion artistico via Stichting Mira por haci donacion na RBC 7700000043059497. KvK ta hopi contento cu e obranan di Stichting Mira y ta invita un y tur pa pasa libremente durante orario di oficina, di dialuna pa diabierna, entre 8:00 AM y 4:30 PM pa admira e diferente obranan di e alumnonan pintor di Stichting Mira.
(ADVERTORIAL)
ORANJESTAD – Diabierna anochi a tuma lugar e eleccion di Prins y Pancho di Aruba su carnaval 2018 den tur categoria.
ORANJESTAD - Diaranson anochi, Stichting Musica a organisa e registracion pa Aruba Caiso & Soca Monarch 2018. E registracion di Tumba Contest y Aruba Caiso & Soca Monarch a tuma lugar hunto na Centro di Bario Brazil. Varios participante y band leader a acudi pa asina finalisa nan registracion na e grandioso festival, cu sigur ta un di e eventonan durante e temporada di Carnaval cu ambos musico y publico ta anticipa p’e. Tabata bunita pa experiencia e modo cu varios banda y musico a yega na e registracion uniforma y algun hasta cu fanfaria y brassband cual a haci e anochi aun mas special.
ORANJESTAD - E aña aki diadomingo 14 di Januari lo tuma luga e Boatfest 2018 cu cerbes Chill, unda botonan lo yega hunto y tur hende lo pasa un rato ameno. Algun aña pasa a inicia e Boatfest di cual e aña aki Brouwerij Nacional Balashi ta participa pa di 3 aña na e evento aki. E Boatfest a cuminsa algun aña pasa ora cu e tabata Aruba Boat Trip conhunto cu Varadero. Pa por participa na e evento, lo tin un reunion cu e capitannan di boto pa repasa e puntonan importante.
ORANJESTAD - Manera ta conoci, durante luna di december 2017 SETAR a lansa su campaña “Share your Joyous moments” den cual e clientenan ta comparti nan momentonan di alegria pa por gana premionan atractivo. Durante e programa popular carnavalesco “DEN DJE” na Telearuba, SETAR a haci entrega di regalo na dos di e ganadornan. Nathan Berkel a gana Afl. 1000 na gift certificate di Maduro Travel y Natasha Pietersz a gana Weekend Stay pa 2 persona (all inclusive). E otro ganador ta J. Soliana cu a gana un SETAR Gift Certificate na valor di Afl. 250.
ORANJESTAD - Den e campaña di fin di aña SETAR kier a realisa algun soño di su clientenan. Tur cliente cu a haci uzo di un of mas promocion di e campaña a ricibi un “Wish Tag”. Riba e “Wish Tag” aki e cliente a pone un di su deseonan y a colg’e den un di e “Wish Tree”nan cu tabata situa den cada Teleshop y na SETAR Store.


text:
Sr. Dominico Werleman ta Director di Dienst Technische Inspectie (DTI), e departamento encarga cu e parti di control di e luznan cu ta wordo poni riba caya.
Werleman a splica cu DTI tin un rol di coordinador den henter e proyecto di Luz den Bario.
E peticionnan ta wordo manda na DTI cu ta manda su funcionarionan n’e sitio pa haci un evaluacion di e area, y studia si mester di luz y cuanto.
Despues ta traha un raport cu conseho p’e Minister concerni, cu den e caso aki ta Minister Presidente Mike Eman, pasobra ta trata di un programa di iluminacion p’e barionan.
Pero e proyecto ta wordo financia dor di Ministerio di Infrastructura, bou di cual DTI ta resorta.
“Nos ta coordina e trabou y despues duna ordo na Elmar NV na unda mester pone e luznan cu a keda aproba,” el a splica.
El a splica cu e programa di iluminacion den bario ta haya hopi peticion. P.e. aña pasa a duna aprobacion adelanta pa 400 punto di iluminacion nobo, mientras cu pa 2017 a duna aprobacion pa 600 punto nobo caba.
Den e plan cu a wordo traha, segun Werleman, Gobierno a dicidi cu ta bay cambia tur e luznan di caya pa e luz nobo di sistema di LED cu ta duna hopi mas claridad, pero tambe ta mas eficiente den consumo, y adicionalmente a dicidi cu lo pone 3 mil luz.
P’e ultimo grupo aki e departamento di DTI mester duna su aprobacion.
Elmar NV ta trahando den forma simultaneo unda cu ta traha pa cambia luznan di caya p’esnan LED, y tambe ta instala e luznan nobo den barionan unda habitantenan pa hopi tempo a biba den scuridad.
For di momento di e prome Gobierno lidera pa Prome Minister Mike Eman a scucha di e preocupacion di ciudadanonan cu hopi bario a wordo crea, pero nunca a percura nan iluminacion. Esaki ta motibo cu a crea e programa ‘Luz den Bario’ via cual poco-poco ta cuminsa ilumina barionan cu a wordo lubida pa hopi tempo.
Esaki a cuminsa na final di 2012 pa cuminsamento di 2013. A dicidi pa deshaci di luznan convencional y bin cu luznan LED cu ta hopi mas eficiente y lo trece alivio p’e presupuesto di Gobierno tambe.


text:
KRALENDIJK – Promové conocemento y cooperacion entre e oficinanan di estadística riba e islanan y CBS di Hulanda: Esey tabata e meta di e promé CBS Caribbean Conference cu a tuma lugar dianan 13 y 14 di febrüari ultimo na Bonaire.
Director- y algun investigado di e oficinanan di estadística di èx Antia Hulandes y di Hulanda a participá n’e conferencia.
Durante di e conferencia a lansa e Dutch Caribbean Statistical System (DCSS).
DCSS ta un combenio di cooperacion entre e oficinanan di estadística di e islanan y CBS di Hulanda.
Meta di e combenio aki ta p’e partidonan bay sostené otro ora ta trata di optimalisá sistemanan di estadística.
E promé Presidente di DCSS ta CBS Còrsou, pero e presidencia ta rotativo.
Tabata e promé biaha for di 10-10-10 cu e Director di e oficinanan di estadística di èx Antia Hulandes y Hulanda a bin hunto.
Durante di e conferencia e ofisinanan di estadística a compartí conocemento tocante di e.o. fuentenan di dato, procesamento di dato y produccion di estadística tocante di temanan specífico manera pobresa y desempleo.
Director general Tjark Tjin-A-Tsoi di oficina central di estadística: “Mi ta mira atras riba un encuentro exitoso y fructífero y ta spera cu CBS Caribbean Conference lo engrandecé e enlase entre CBS di Hulanda y e islanan riba e tereno di estadística”.
(onderschift foto)
D.r.p.d: Sean de Boer (Director di CBS Còrsou), Makini Hickinson (Director di STAT Sint Marten), Tjark Tjin-A-Tsoi (Director General di CBS di Hulanda), Quintin Knuf (Manager di e oficina di CBS na Hulanda Caribense) y Marlon Faarup (Director di CBS Aruba).


text:
Siguientemente nos di Masnoticia ta presenta un relato di e vocero di Tweede Kamer, Sr. Ronald van Raak, tocante su estadia na Aruba, pa e reunionnan di IPKO. Loke Sr. Van Raak ta expresa, ta netamente loke tur hende sa, pero fanatismo tin nan ciego, cu no kier wak e realidad.
Sr. Ronald van Raak ta cumisna bisando cu islanan di Aruba, Corsou y Bonaire e siman aki tabata den noticianan internacional, despues cu Venezuela a cera su fronteranan pa cu e islanan aki. Aruba ta situa na 23 kilometer leu di e costa di Venezuela. Segun Maduro, Venezolanonan lo ta manda placa y productonan di contrabanda na e islanan aki y cual lo ta trece e economia di e pais aki den peliger. Pero Venezuela no mester di e islanan aki mes pa caba cu e economia di su pais, esey e gobierno por di su mes. No ta bay pa contrabanda, pero pa politica mundial. Merca y Union Europeo a pone embargo economico contra di personanan importante di e pais como tambe companianan petrolero estatal na Venezuela, door di e situacion politico caotico cu ta reina actualmente na e pais aki. Ta door di esaki Venezuela a dicidi di dal su fronteranan cera. Politiconan ariba e islanan no tin nada di perde, mucho menos esunnan di Merca of Union Europeo. Esunnan cu lo sufri ta esunnan di menos recurso, cu door di e boycott di e pais bisiña gigante no por haya fruta ni berdura mas, of cuminda na bon prijs cumpra mas. E siman aki Sr. van Raak tabata na Aruba, pa un reunion interparlamentario cu otro partnernan den Reino, unda cu a discuti e boycott. Logicamente, nan tabata kier a a haya sa mas di e refineria na Aruba, cu na e momentonan aki ta den uzo pa un compania Venezolano. Pero esey tabata imposibel.
Politica mundial na nivel local
Pa varios aña caba Sr. van Raak, ta vocero di Reino den Tweede Kamer. Esaki tin ora un trabao mal agradecido, door cu ta masha poco hende tin interes di berdad den e islanan. Pero e politica riba e islanan tambe ta interesante, door cu e problemanan cu hopi biaha ta liga cu e politica mundial, vooral e guera entre Merca y Venezuela. Aruba, Corsou y Sint Maarten ta casi 100% dependiente di turista, pero e Venezuela kibra aki ta nenga di paga su debe na Insel Air. E compania di aviacion aki cu ta esun cu mas vuelo ta realisa entre e islanan ta den problemanan financiero grandi actualmente. Corsou tin un refineria cu ta wordo gehuur door di e compania petrolero estatal PDVSA. Futuro di e refineria aki ta incierto, door di e crisis na Venezuela. Aruba tambe tin un refineria, pero esaki a cera. Ta p’esey cu mi a keda asombra cu Aruba kier restart e refineria bieu, hunto cu e compania Mericano- Venezolano, Citgo. Aruba a para garantia pa miyones di florin, mientras cu e pais pa añanan largo caba, financieramente ta na suela. Varios ta e politiconan cu a sigura e politiconan Hulandes, cu, a pesar di e crisis na Venezuela, e start up di e refineria lo tuma luga e siman aki. Pero esey naturalmente, nan tabata kier a wak cu nan propio wowonan.
Heronan bieu
Ademas di reunionnan, den ocasionnan asina, e delegacionnan ta realisa bishitanan di trabao tambe, pa asina papia cu mas hende y cera conoci tambe cu e problemanan. Portanan di e refineria e biaha aki a keda cera. A pidi Citgo un oportunidad pa papia cu nan, pero nan a nenga di ricibi e delegacion. A puntra gobierno di Aruba si nos por a wak e adelantonan riba e tereno di e refineria, pero e bus a wordo teni na un distancia di e tereno. Pero un refineria grandi bo no por sconde. P’esey Sr. van Raak, hunto cu otor miembro di Tweede Kamer, Sr. Andre Bosman y un periodista critico bay na e tereno. Esey a resulta masha facil, ya cu no tabata tin un alma na bista.
Sr. Van Raak ta sigui bisa cu no ta wak tampoco señalnan cu e refineria ta den proceso di start up. Loke si a ripara ta cu, loke a resta di e refineria ta solamente hero bieu. Esaki ya caba ta un indicacion cu e relacion den Reino cu Aruba a bay den un aventura politico y financiero incierto y despues ta purba di tuma e politiconan Hulandes di haci cu cifranan incorecto y weganan politico. Mientras cu Hulanda, dentro di Reino Hulandes, ta responsabel pa bon gobernacion y un finanza solido. Pio ta, cu di e manera aki nos mes ta entrega su mes na Venezuela.


text:
Como e patrocinador principal di grupo y bandanan den Carnaval
Mescos cu e ultimo 3 añanan, Nagico Insurances Aruba e aña aki atrobe ta un di e patrocinadornan principal di varios grupo y bandanan di Carnaval. E compania di seguro cu mas ta creciendo na Aruba y den Caribe ta partner cu Empire Carnival Group cu su banda Buleria, cu e banda Le Groove y tambe ta partner cu e banda Tsunami.
Nagico Insurances ta haci su maximo esfuerso pa partner cu Carnaval, siendo un di e eventonan cultural di mas grandi den nos comunidad. Meta ta pa Carnaval por sigui inova, sigui desaroya y sigui crece.
Nagico Insurances tanto na nivel Caribense como na Aruba mes, semper a inova cu servicio y productonan nobo. E t’e prome compania di seguro pa introduci servicio di Road Service pa clientenan y den fin di aña a lansa su campaña di “Cambia, Spaar & Gana” den cual clientenan por spaar 15% of mas, cu ta representa un averahe di 200 florin pa aña riba nan seguro.
E temporada pa paga number di auto a yega y esaki ta un bon oportunidad pa tur hende mira kico t’e cobertura cu tur hende tin.
Cu e campaña cu Nagico Insurances tin awor, un hende lo por spaar 15% riba e premie banda di e no claim discount y lo tin mas rebaho.
E pakete di Nagico Insurances definitivamente ta motibo pa evalua un cambio di seguro, pasobra separa di e beneficio cu no ta perde descuento ni paga eigen risico di 150 florin ora di accidente, tambe e confiansa cu e compania di seguro a gana den comunidad relaciona cu su servicio unico di Road Services sin duda ta motibo pa forma parti di e famia grandi di Nagico.


text:
Recientemente, Monumentenbureau tabata presente na Fort Zoutman pa un lectura presenta pa sra. Valerie Willer-Heronimo. E tema di e lectura tabata “Cultural Awareness”.
Aki sra. Valerie a elabora riba diferente punto di nos cultura. A elabora rib’e historia di Fort Zoutman y con importante ta pa documenta y conserva e informacion nan aki pa nos futuro generacion. Valerie a sigui splica cu nan ta duna diferente charla na scolnan of diferente grupo pa nos herencia no bay perdi.
Monumentenbureau a keda sumamente satisfecho cu e informacion valioso ricibi for di sra. Valerie Willer-Heronimo y sigur ta motiva nos pa valora nos herencia cultural y naturalmente na nos monumentonan cu no por bay perdi.
Monumentenbureau kier a haci uzo di e oportunidad aki pa gradici sra. Joase-Ann van der Biest, directora di Museo Historico Arubano na Fort Zoutman y Willem III Toren pa organisa e actividad aki.


text:
Departamento di Asuntonan Economico, Comercio y Industria (DEZHI) y su unit Exprodesk, hunto cu Camara di Comercio, ATIA, ARINA y Free Zone Aruba, tabatin recientemente un reunion fructifero cu Desaroyadornan Economico for di e Ciudad di Doral, sr. Manuel Pila y sr. Alex Tejerizo den cuadro di un acuerdo di ‘Sister Cities’ entre Aruba y Doral.
Bou di e concepto di Sister City a inicia e “Aruba House” dor di e organisacion sin fin di lucro, Oranjestad-Aruba Sister Cities Association (OASCA).
OASCA ta situa na e Ciudad di Doral cu tabata e prome ciudad pa firma un acuerdo di ‘Sister Cities’ cu Oranjestad, Aruba na 2016.
Esaki ta un ‘Aruban Citizen Diplomacy Program’ cu ta iniciativa di sr. Ralph Romson y un grupo arubiano, incluyendo sr. Johnny Scharbaay (co-fundado), y ancra den e rrganisacion di ‘Sister Cities’ na Washington DC.
E meta di e proyecto ta pa cordina y conecta tur sector di e comunidadnan di Aruba y Doral riba tereno entre otro di comercio, educacion, turismo, innovacion, desaroyo sostenibel, deporte, arte, cultura y musica.
E mision di OASCA ta pa crea un plataforma internacional cu lo lansa talento, producto y ideanan Arubiano den e mercado Americano.
Pa ilustra esaki, DEZHI, pa medio di su unit Exprodesk, den colaboracion cu e radio ‘WDNA (88.9 FM)’ di MIAMI, pa medio di e acuerdo di ‘Sister Cities’, a logra cu e produccion di 5 Artista Arubiano, kendenan ta Claudius Philips, Cesar Olarte, Giendrick Boekhoudt (T-drick), Genard Mohamed (Karixon) y Roderick Franken (Rocco/Buleria) a wordo presenta na WDNA (88.9 FM).
‘WDNA (88.9 FM)’ su Programa ‘Global Gumbo’ ta ser scucha tur diadomingo di 4’or pa 6’or di atardi den henter South Florida y mundo completo via www.wdna.org.
Por download e proyecto y e ‘Sister Cities Agreement’ na www.exprodesk.com.
Pa mas informacion por bishita e Facebook page di ‘Aruba House’.


text:
Monthly Archives: February 2014
Diputado Kroon a entrega yabi na prens i pancho
Djabièrnè den oranan di a tardi durante di un rueda di prensa di Fukabo na el Mundo, diputado sr. James Kroon ta entrega yabi di ‘Kralendijk’ na Prens His’é i…
Telbo a entrega premio na ganadónan kampaña riba Facebook
Na komienso di desèmber aña pasa e kompania di telekomunikashon di Boneiru Telbo N.V. a lansa su página di Facebook kual ta: www.facebook.com/TelboNV. Usuarionan di Facebook ku a like Telbo…
Liga di Bario pa mucha hòmber dia 7 di mart benidero
Fundashon Pro Hubentut enkargá ku e proyekto Liga di Bario Boneriano ta partisipá ku djabièrnè 7 di mart 2014 pa 5’or di atardi na fèlt Chio Semeleer den Nort Saliña,…
PHU ta pidi un mandato kla
Den un komunikado emití pa Michiel Bijkerk, presidente di PHU na nòmber di su partido ta trese dilanti, ku nos(?) no a haña un ‘fair deal’ na 2010. Hulanda a…
U.P.B. ta felisitá Kolonia Dominikana
Jeffrey Levenstone den un komunikado emití den su posishon komo lider di frakshon di UPB, ta mustra ku awe tur Dominikano-Boneriano ta selebrá e echo ku nan pais di orígen…
Noti Polisial
Detenshon
Landsloterij ku kambio den premiashon di su sorteo
Resientemente dirigentenan di Landsloterij tabata na Boneiru na unda nan a partisipá primeramente na nan rebendedónan i despues na prensa, kambionan ku lo bini den sorteonan i nan premionan. Segun…
Noti Polisial
Aksidente
Selebrashon di Dia Internashonal di Hende Muhé
Djasabra 8 di mart 2014 ta Dia Internashonal di Hende Muhé. ABVO tin mas o ménos 200 miembro femenino afiliá. Meskos tabata e kaso aña pasa ABVO lo organisá un…
Banko Popular di Krédito (Volkskredietbank) un nesesidat pa Boneiru
E servisio di informashon di gobièrnu di Boneiru ta informá, ku dor di e krísis finansiero ku a asotá mundu no ta solamente bankonan i instituto finansiero a bati bankarota,…
Polis a kuminsá konkluí investigashon den dòbel asesinato
Ta mas ku un luna pasa ku den oranan trempan di djabièrnè mainta 24 di yanüari 2014, ku Boneiru a keda sagudí ku un kaso di dòbel asesinato. Primeramente den…
Pueblo di Boneiru tin derecho pa laga tende su stèm
Segun James Finies, presidente i kordinadó Fundashon “Nos Kier Boneiru Bek”, Hulanda ta konfirmá ofisialmente ku pueblo di Boneiru tin derecho pa laga tende nan stèm i tin derecho di…
Jeanne Goldberg i Carole Birdsall honrá komo embahadornan di Boneiru
Djaluna último 24 di febrüari 2014, TCB a rekonosé dos persona mas komo embahadornan di Boneiru. Esaki a tuma lugá na Happy Holiday Homes, na unda e bishitante nan aki…
Gezaghebber Emerencia mirando bèk su 2 añanan komo gezaghebber
“Na Novèmber 2011, mi a tuma e desishon di entrega mi solisitut pa e funshon di Gezaghebber na Boneiru. Mi a tuma e desishon aki despues di a deliberá ku…
Noti Polisial
Destrukshon di vehíkulo
RCN ta finalisá instalashon di kabel di laman na Saba i Sint Eustatius i kuminsá mehorashon di suministro di Internèt na Boneiru
Den e delaster lunanan ku a pasa a realisá e delaster pida di e kabel di laman di telekomunikashon entre Saba, Sint Barts i Sint Maarten. Ku un barku spesial…


text:
Prome Minister Evelyn Wever-Croes:
ORANJESTAD (AAN): Diaranson merdia tabatin e prome encuentro entre Gobierno di Aruba y e board di Camara di Comercio na unda Presidente Ernst Mohamed tambe tabata presente.
Pa Gobierno di Aruba tabata presente Minister Chris Romero y Minister Dangui Oduber. Un reunion cu a bay den hopi bon ambiente na unda Camara di Comercio a demostra e preocupacion cu nan tin pa e problemanan di nos comunidad y con nan lo contribui na e solucionnan necesario.
Prome Minister Evelyn Wever-Croes a sigura Camara di Comercio cu pa Gobierno di Aruba ta hopi importante cu decisionnan importante pa nos comunidad worde tuma cu e conseho y envolvimiento di tur e partners den nos comunidad y pa loke ta trata e tema economico di nos pais, Camara di Comercio ta un partner hopi importante.
Diferente tema a worde trata incluyendo temanan economico, social y di salubridad.
Camara di comercio e entrega Gobierno un documento cu nan puntonan di preocupacion y e solucionnan cu Camara di Comercio ta sugeri.
Camara di Comercio a keda hopi contento cu e encuentro y a comenta cu di nan banda nan no a pensa cu e reunion lo tuma luga debi cu nan experiencia cu e gobierno anterior tabata cu constantemente tabata cancela nan reunionnan. Pero Gobierno di Aruba actual a mustra e seriedad pa trece cambio y un di e cambionan ta pa envolvi nos partners den decisionnan importante di gobierno.
E tema di economia tabata un tema di prioridad pa ambos gobierno y Camera di Comercio pa motibo cu nos tin un economia stagna. Un di e problemanan ta e burocracia grandi cu tin ora cu tin mester di un vergunning pa lanta un compania y lanta un cuenta na banco y tambe e falta di leynan cu mester tin pa stimula nos economia.
Otro tema importante tabata con pa crea mas entrepreneurs hoben cu tin den nos comunidad cu ta canando cu hopi ideanan creativo y innovativo cu nos mester pa boost nos economia pero no ta haya e sosten y ayudo nesecario pa por logra. E idea aki cu ta yama incubator ta un idea cu Gobierno di Aruba ta comparti y lo purba yuda tur esnan cu tin un idea nobo pa lanta un negoshi y bira exitoso teniendo na cuenta cu den cada idea ta contribui mas cu e crecemento economico.
Ta e idea tambe pa busca inversionistanan di afo pero nos lo concentra prome riba nos hendenan local cu tin suficiente talento y interes pero ainda falta e empuhe di parti di gobierno pa yuda cada un cu ta biba na Aruba y cu kier ta un entrepreneur pa bira exitoso.
Prome Minister Evelyn Wever-Croes a keda hopi satisfecho cu e prome encuentro aki cu Camara di Comercio y mas cu claro a bisa cu esaki lo no bay ta e unico reunion y cu Gobierno di Aruba lo envolve Camara di Comercio den decisionnan importante como un partner importante pa nos pais.


text:
Koalishon i oposishon ku nan kortinanan di huma politiko pa laga pueblo lubida e subida miserabel di salario minimo ku 17 sen. Otro logro di kapitalismo krioyo.
Joceline Clemencia & Education An Institutionalized Crime
Joceline Clemencia: The governmental aparatus subsidizes an institutionalized crime called education against young Black people.
Pas na Cecilia Alexander
Pas eterno na Cecilia Alexander 1 febrüari 1936 – 17 september 2017
Pas na Heloisa Martina
Pas eterno na Heloisa Adela Martina – 14 yuli 1973 – 9 september 2017
Porta-Poti Periodismo
1 di september tabata Dia di Prensa. Felis dia.
1 aña Jasmin Salbahe TV, Pabien Direct
Bon:
– Germone de Lima ku su kabei natural ta un imagen ku ta yuda oumenta e muhe pretu YDK di stima su mes tur dia di nobo ora e ta riba pantaya.Hobennan talentoso a hana un oportunidat di nan bida pa kuminsa mesora den grandi produsi notisia. Ratu ratu tin notisia mas agresivo mas amplio mas profundidat riba topikonan di momentu.
Malu:
– hopi sensashon, notisia di momentu (breaking news) pa loko, muchu hambra pa sanger i destrukshon, bomboshi. Falta di notisia importante di islanan Aruba, Boneiru i islanan ariba. No tin notisia di region Karibe i Latino Amerika i Merka.
– Programashon debil ku ta depende riba eksito di Kabei Boto, no tin nada pa mucha, hende grandi. No tin debate, foro, diskushon riba topikonan ku ta na ordu di dia. Siegu pa plaka pesei no ta mira ku Korsou mester un planta di televishon ku ta yuda eleva e YDK for di su situashon sosial ferfelu ku e ta aden.
– Novela venezolano ta un abominashon pa mente i wowo di YDK pretu. Kompanianan ku ta sponsor programa na televishon tambe mesora ta risibi e poder di manipula berdat den notisia na tv i radio. (Vanddis/MFK)
Pabien Jasmin Salbahe pero mane e disku ta bisa Tula te ainda no ta wak paso tin hopi koi drecha.
1795: Vense ó Muri
Den un entrevista na Z86 na 1990 Gibi Bacilio a bisa ku na 1795 e hende pretu sklabisa a lanta kontra e hudieu i protestant blanku ku tabata e shonnan di e tempu ei. E mesun gruponan aki ta e kousa di e sirkumstansianan di pobresa ku pueblo ta biba bou di dje. E elite dominante ta manipula e gobiernu i tin tur kapital riba nos isla. Gobiernu tin ku sinta na mesa ku e gruponan di poder i konvense nan pa buta nan plaka i propiedat na servisio di pueblo. Su palabranan 27 ana despues ketu bai tin mesun balor. E analisis sosio-finansiero no a kambia strukturalmente ….ainda.
Preshon severo
ku ta nase den
sanger di hende
ta algu presioso.
Un kurason ta borota,
un kurason ta brota,
un kurason ta buskando
un salida for di
e tragedia di tormenta sosial.
Bo no por dividi i reina mas
Bosnan no por kima maishi mas
No tin posnan di awa mas pa venena.
E sanger nobo
ta kushi den
polbu di
magia i misterio
ratifikando
e huramentu libertado
di 1795.
Domferstant II
“Hecho ta ku mayoria di Merka a skohe pa Donald Trump, prome minister Rutte ta diskriminatorio kontra ekstranhero i esei ta bon pa proteha makamba na ulanda na Korsou tin ku hasi mesun kos.” (c) Dwight Rudolfina MAS99 [Segun su logika di 40 piku ana di periodismo NL por sigui brutalisa bida di YDK numa na Korsou via Cft i otro manego politiko ku ta keda dikta for di Den Haag riba gobiernu]
“Mi ta gosa sra Leeflang paso e ta para tras di su kos,e ta konsistente.” (c) Juny Joseph MAS99 [Segun su logika un eks minister di ensenansa ku a sostene un manego di gobiernu pa desbentaha alumnonan empobresa na Korsou i Antias por risibi aplouso i respet pasobra e ta hasie ku konsistensia.]
“No tur hende por bira dokter, abogado, akountent, direktor di banko.” (c) Mayoria di politiko i dokter, abogado, direktor di banko [Segun nan logika ta sierto hende ku ta bin for di un ‘bon’ famia i ku un diploma for di un ‘bon skol por tin e privilegio di risibi un salario gordo pasobra e sobra mayo dje pueblo (pretu) aki ta predestina pa bira e buriku di karga trahando e plaka brutu pa un grupo chiki elitario pasobra nan ta keda kalifika komo hende bobo pretu ku no tin e forsa intelektual pa yega na un nivel haltu di estudio pa okupa puestonan manera dokter, abogado, akountent i direktor di un banko.]
“Nos no tin sen pa traha kas ku kura pa tur hende. Gobiernu no tin e finansas, trahando kas den altura lo skapa tereno.” (c)Mac Cijntje – Eks parlamentario di Pueblo Soberano [Segun su logika tin ku stiwa i sklabisa famianan riba otro den flet di 4,5 piso pasobra gobiernu no tin e kurashi di honra su areglo di estado i tur tratadonan humanitario i hustifika un forma nobo di krea kas ku kura pa hende por biba sano manera nos kultura krioyo semper a biba i por a prospora independiente pa motibu di tin un pida tereno.]
“No mester tin igualdat den parlamentu pa hendemuhe. 10 hendemuhe ta muchu, sala a bira un kangamentu di saya di otro mundu. Forsa di muhe ta su lenga.” (c) Juny Joseph MAS99 [Segun su manera di pensa mayoria di hende ku por vota mester basha nan voto pa hendehomber so pasobra hendehomber no ta kapas di pusta boka politikamente ora nan ta reuni.”]
“Hendemuhe a emansipa di mas.” (c) Dwight Rudolfina i Juny Joseph MAS99 [Segun nan logika e hendemuhe ku a pari nan a krea un generashon di ser feminino ku ta lucha kontra di ta trata mane un katibu di hendehomber i ke para riba su mes pia pa krea su destino sin metechi maskulino]
“Mi no tin problema ku makamba, mas makamba mas miho, laga nan bin basta
nan strooi plaka pa ekonomia drai. Laga e luga aki yena ku hende.” (c) Amparo Dos Santos [Segun su logika komersial-politiko Korsou tabata di makamba antes i awe i pa eternidat e por keda asinei tambe pasobra plaka ta tumba prinsipio i ideologia di liberashon semper]
“Homoseksualismo ta un malesa mental manera tabata defini antes den DSM-VI (e manual di statistik di disordennan mental) (c) Rignald Sitoris – psikologo [Segun su logika ora bo stima hende di bo mes sekso bo ta loko segun analisis bieu frakasa di mundu di psikologia ku ya a desbarata sientifikamente e mentira alternativa]
“Por benta karni 20, 40 ana ku fecha kaduka den frizer i kome despues trankil.” (c) Gonzalo Cuales Z86 [Segun su logika ela google lihe lihe un kos i kere ku e por bin tira un para na radio pa defende un posibel kliente o futuro kliente ku ta bende karni na su emisora]
“Un mayoria di 20% den e referendum na Puerto Rico a skohe pa bira parti di Merka.” (c) Ricardo Isebia komentarista radio New Song [Segun su logika e tin difikultat di bisa e berdat na su skuchadonan ku mayoria partidonan politiko portorikeno a boikotia e referendum pasobra nan ta hostina riba Merka i su violensia kolonial]
“Nos produktividat ta esun mas abou na mundu.” (c) Billy Jonckheer presidente di kamera di komersio [Segun su logika Korsou for di 195 pais ta skor komo number un den produkshon laboral sin por bin ku prueba sientifiko, sin niun lista di region, ni e kalkulashon kon ta yega na un sifra.]
“Hopi hende inkapas despues di 30 mei 1969 a hana trabou djis pa nan kolo i esei a stanka nos pais ekonomikamente te dia di awe.” (c) Jurgen Arvelo komentarista na Hoyer i TV Direct (Segun su logika Korsou su ekonomia hodidu domina pa hende blanku ta falta dje YDK pretu bobo ku nunka den su bida tin e kapasidat di por funkshona riba un nivel haltu den gobiernu. Preferiblemente e lo ta ke pa Korsou bai bek na e tempunan prome ku 1969.]
“Nos tin ku wak un manera pa regula, kontrola e influensia negativo di emisoranan, televishon i medionan sosial pa garantisa un bon edukashon pa pueblo i espeshal pa hobennan.” (c) Gibi Doran parlamentario MFK (Segun su logika MAS99, GIO semper tabata tin un influensia santifika riba su generashon i e komo lider di un banda i lider na un emisora nunka a ninga di eduka su pueblo i fanatikonan pa medio di letranan i programanan radial.]
“Mi no tabata sa esei, solamente mi tabata sa ku O.B. ta tin un probema ku ‘muhe’ pero mi no tabata sa ku e tabata abuza di mucha tambe.” (c) Pastor Bakhuis presidente saliente di e asosashon di pastornan di Korsou [Su logika religioso di un lider pastoral banda di no tin un problema ku su kolega ta viola hendemuhe adulto,ta ku e ta atmiti meskos ku Papi Esprit i Raimy Juliet ku nan ta enganando nan sigidonan kristian lagando nan kere ku nan tin un don speshal ku tin un lina di komunikashon direkto ku dios ku semper ta tene nan na altura di tur kos ku ta pasando riba e isla aki i pa asina por interveni i skapa bida di hende ku ayudo divino na tempu.”
“Sueldo minimo no ta yega pa biba un bida digno pero tin ku tena kuenta ku nos situashon ekonomiko tambe.” (c)Steven Martina minister di ekonomia (MAN) [Segun logika di un yu di Don Martina sosialista e wega ekonomiko tin ku viola e derechinan laboral-sosial ankra den areglo di estado i tratadonan i konvenionan internashonal pa despues e YDK por hana un oumento di su salario di hamber.] ]
Unhumanizors
white worries about coral riffs
not black women & men locked up
that can’t feed their kids.
animal & environmental activisms,
don’t care about the violations of
rights of Caribbean children
To them: Black cadavers behind bars
To us: dutch white politics & human whites NGOs
capsized carcasses in The Hague
Unable to possess the humanity to see we people
from the Caribbean as human worthy beings
The colossal economic vain
since 1634 has always been
the illicit shit, contraband,
Black karni commerce
clandestine money grids
The plantation-keeper
tied up,
pig tail dangling
from his bloodstained
mouth.
A flock of raton djanochi
flew around the
cotton tree.
decoloniggerisms disputes
halo’d hunger pains
all we want is
kala and bonchi pretu,
kalalu balchi
for breakfast
hug grandma’s herb garden
with cracked lips
manumitting white elites
catapulting a silence
of colonial cacophony
soft racism skeletons,
anti-blackness bones pulverized
chalk powder outlining
the future soulit
here comes
the wondrous world of
dutch whiteness
during the
genocidal
Caribbean colonies
episodes
deployment financial vulture troops
budget cuts, budget cuts,
butcher cuts, butcher cuts
Apartheid schools &
cheap labor camps
Go and let Egbert do the math,
Netherlands never was a project of ethics
Bitter Sundays
hollow Black bellies
be grimey,
5 years from now
she still rides the bus
your cuffed parliament
is a fucking
dutch slavery museum already
Mai Nana’s eyes glowing
pridefully proving
she can kill
white man-made poverty
with red unions,
a Papaya tree &
fresh picked Yerb’i Hole leaves


text:
WILLEMSTAD – Diaranzon Huez a dicta sentencia den e caso caminda agente polisial Zeno Inecia tabata acusá di a hòrta un of mas pòrtofon.
Segun e sentencia dictá pa Huez mr. Mauritsz de Kort tin insuficiente prueba cu ta Zeno Inecia a hòrta un pòrtofon cu ta pertenecé sea na wijkteam Punda of Montaña.
Durante e periodo 3 pa 7 di febrüari 2016 e ladronisia aki lo mester a tuma lugar. Maske den e sentencia ta haci mencion cu e comportacion di e agente policial dor di presentá tanto na Warda di Polis na Punda como Montaña sea pa saca fotocopia y/of haci uzo di tualèt a sosodé di un forma straño cu ta lanta sospecho, pasobra e no tabata trahando n’e bürónan y no tabatin warda tampoco.
Segun e Huez e pruebanan tòg no t’asina convincente pa por bisa cu seguridad cu ta Zeno Inecia a cometé e ladronisia.
Un otro factor crucial ta cu a bin resultá cu e oranan registrá via cámara di video di e yegada y salida di Zeno Inecia no ta cuadra cu e orario real.
E cámeranan posicioná pafó di e Wardanan di Polis tin vários momento diferente registrá y asina ey ta difícil pa sa cua ora e sospechoso a yega y bay bèrdad for di e sitio.
Abogado mr. Anthony Eustatius ya durante e tratamento di e caso a mustra cu bastante conviccion cu tabatin mas colega Polis den e espacio, anto segun e abogado no a averiguá si ta un di e otronan por a hòrta e aparato.
Pues tin mucho buraco habrí den loke ta keda pretendé contra di Zino Inecia y no ta sigur cua momento por relacioná desaparicion di pòrtofon cu presencia of ausencia di e agente policial Zeno Inecia.
Con tal agente polisial Zeno Inecia a sali liber di e acusacion di a hòrta pòrtofon di Polis.


text:
Hopi ta wordo papia tocante cambionan cu lo bin den Enseñansa. Sra. Marouschka Cornelie, miembro di directiva di Sindicato SIMAR ta amplia ariba e tema aki.
E trahado ta mara na ley na loke e Directiva di Scol exigi. Si e Directiva ta bisa cu ta e sistema aki ta wordo uza, e trahadonan no tin mucho di bisa. E por bin cu su sugerencianan of ideanan, pero al final manera ta wordo bisa na Hulandes “Wie betaalt, bepaalt”. Pa loke ta cambionan ta bira dificil pa SIMAR tin algo di bisa.
Minister di Enseñansa por trece cambio, pero lo ta bon pa e sinta na mesa cu e stakeholdernan. Tambe pa a haya un Director nobo, a tene un reunion cu e stakeholdernan, pero Minister no a invita SIMAR na e reunion, cual ta un lastima.
A yega di pidi Minister pa bin cu curso di Onderwijsassistent. Un onderwijsassistent por haci hopi mas riba e tereno di lesgeven na e muchanan. Y SIMAR a yega na propone esey, pa IPA por duna e curso aki. Pa asina e maestronan por haya mas ayudo den klas cu alumnonan. Y ta haci uzo di hendenan local, cu por haci e trabao aki.
Sra. Cornelie a splica cu hopi scol a desaroya hopi ariba tereno tecnologico. Y dunando su opinion personal, Sra. Cornelie a splica cu tecnologia no ta tur cos. Ta importante pa scolnan ta up to date. Por ehempel, mayoria scolnan e maestronan no tin un laptop of un tablet di scol. SI e maestro no ta willing pa cumpr’e su mes, nan lo no tin esaki na nan disposicion. Riba e tereno aki si, segun Sra. Cornelie, Aruba falta mas pa crece ainda.
Trahadonan di scolnan no tin mucho di bisa ora di trece cambionan den scolnan
Hopi ta wordo papia tocante cambionan cu lo bin den Enseñansa. Sra. Marouschka Cornelie, miembro di directiva di Sindicato SIMAR ta amplia ariba e tema aki.